**DECIZIA ETAPEI DE ÎNCADRARE**

**Nr. \_\_ din 30.10.2017**

Ca urmare a solicitării de emitere a acordului de mediu adresate de **SC Arc Grup SRL** , cu sediul în Str. Parc Industrial, Nr. 5, loc. Jibou , Judetul Sălaj, înregistrată la APM Salaj cu nr. 4626/09.08.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.10.2017, că proiectul **„Amplasare platformă mobilă prefabricată din beton pentru rezervor oxigen ȋmprejmuită cu plasă din sârmă bordată”**propus a fi amplasat în Loc. Jibou, str. Parc Industrial, Nr. 5, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13,

lit.a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului şi pct.6, lit c) – instalaţii de depozitare a produselor petroliere, petrochimice şi chimice, altele decât cele prevăzute ȋn anexa nr.1.

 b) Caracteristicile proiectului:

b1) Mărimea proiectului:

 Proiectul propus consta in realizarea lucrarilor de amplasare a unei platforme din beton prefabricate si instalarea unui recipient de stocare a oxigenului lichid, pe aceasta platforma, in incinta SC ARC GRUP SRL Jibou, pentru folosirea acestuia in procesul de productie (respectiv taierea metalului cu aparat de debitat cu laser)

Lucrarile de realizare a obiectivului de investitii cuprind :

Amplasare platforma mobila fabricata din beton pentru rezervor de oxigen imprejmuita cu plasa de sarma bordata

Instalatia este compusă din :

- Rezervor pentru stocare oxigen lichid de 3000l tip VT 6/37 vas cilindric vertical cu manta vidata avand diametru de Ø=1600mm H=4,550 m, presiune maxima de lucru pmax=25 bar, capacitate maxima de stocare Vmax= 3100 l oxigen gaz

- Evaporator atmosferic tip SG50HF de 125mc/h 20buc,

- Set de conducte armaturi aparatura de masura si control, dispozitive de siguranta

- Tablou de distributie electrica 1 buc

Ca structura constructiva platforma este o placa prefabricata din beton si se racordeaza prin conducta la hala de productie existenta, in imediata apropiere a platformei

 - platforma betonata clasa C35/45 are dimensiunile 6,00 x 3,7 x 0,30 m si este armata cu doua straturi

 de plase legate cu diametru Ø14/150/150

- lucrarile se vor efectua conform NE 012/2-2010

- solutia de ancorare a rezervorului este cu buloane de tip HILTI(HIT-RE500, ancorare cu fixare adeziva)

b2) cumularea cu alte proiecte: - nu este cazul;

b3) utilizarea resurselor naturale:

 **Alimentarea cu apa** se face din reteaua de alimentare cu apa potabila imobilul fiind racordat la retea Apa va fi utilizata in scop menajer si tehnologic

 Alimentarea cu apa se face de la reteaua de apa prin intermediul unui camin de apometru amplasat la limita de propietate si a unui racord de apa din conducte de PEID cu Dn=32mm.

b4) evacuarea apelor uzate:

 **Apele uzate menajere** Apele evacuate la canalizare vor respecta prevederile NTPA 002/2005 Normativ privind conditiile de evacuare a apelor uzate in retelele de canalizare a localitatilor;

**Apele pluviale –** Pentru colectarea apelor pluviale de pe suprafata incintei, vor fi colectate cu ajutorul jgheaburilor si burlanelor din tabla de aluminiu, iar impreuna cu apa pluviala din incinta, va fi condusa la sistemul de rigole din zona.

**Alimentarea cu energie termică :**

Instalatia de incalzire a fost proiectataavandu-se in vedere parametrii exteriori si interiori de calcul conform SR 1907/1/1997.si este realizata din aeroterme alimentate electric. Imobilul este amplasat in zona termica III si zona eoliana IV

**Alimentare cu energie electrica**: - racordul de alimentare cu energie electrica se va face din taboul electric existent iar priza de pamant a instalatiei se va realiza cu electrozi orizontali din OL Zn ingropati si se va lega cu cea existenta la hala alaturata

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Lucrările prevăzute în organizarea de şantier constau din amenajarea unei platforme pe care vor fi amplasate, construcţiile provizorii (împrejmuire, platforma betonata sau balastata, container birou, magazie, grup sanitar etc.).

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

 195/2005 privind protecţia mediului aprobată prin Legea nr. 265/2006 cu modificările şi

 completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 72/21.07.2017 emis de Primaria Jibou**,** terenul este situat ȋn intravilanul UAT oraş Jibou si este proprietatea SC Arc Grup SRL;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 30.10.2017 s-au solicitat urmatoarele acte/avize:

* Punct vedere…

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin